நித்தலும் எம்பிரானுடைய கோயில் புக்குப் புலர்வதன் முன் அலகிட்டு மெழுக்குமிட்டுப் பூமாலை புனைந்து ஏத்தி, புகழ்ந்து பாடி, தலையாரக் கும்பிட்டுக் கூத்துமாடி, சங்கரா சய போற்றி போற்றி என்று மகிழச் சொன்ன நாவுக்கரசர், இந்த வழிகாட்டலில் புதிதாகச் சேர்ப்பவை இரண்டு. புலர்வதன் முன் செய்ய வேண்டுமென்பது ஒன்று. தலையாரக் கும்பிட்டுக் கூத்துமாடுவது இரண்டாவது. கருக்கலின் தூய உயிர்வளி மண்டலம் உடலுக்கு நன்மை செய்யுமென்பதை அப்பர் அறிந்திருந்தாரோ என்றெண்ணுமாறு, புலர்வதன் முன் என்ற வழிகாட்டல் அமைந்துள்ளது. தலையாரக் கும்பிட்டுக் கூத்துமாடி உடல், மனவளப் பயிற்சிக்கான வழிகாட்டல்.